b"\n_START_ARTICLE_\nDejan Markovic\n_START_SECTION_\nTraject\xc3\xb2ria\n_START_PARAGRAPH_\nVa comen\xc3\xa7ar a destacar en el Partizan de Belgrad del seu pa\xc3\xads natal. L'estiu de 1992 marxa a la Segona Divisi\xc3\xb3 espanyola, a les files de la UE Figueres. El club catal\xc3\xa0 va perdre la categoria i Markovic va fer 2 gols en 12 partits. Eixe potencial crida l'atenci\xc3\xb3 del CD Logro\xc3\xb1\xc3\xa9s, i el fitxa a l'estiu de 1993._NEWLINE_Al club rioj\xc3\xa0 debuta en primera divisi\xc3\xb3 jugant dues campanyes seguides a la m\xc3\xa0xima categoria. En la primera es queda a l'ombra d'Oleg Salenko i en la segona hi disputa 30 partits i marca 2 gols que no eviten que el seu equip siga el cuer. Despr\xc3\xa9s d'una temporada a Segona, el Logro\xc3\xb1\xc3\xa9s torna a Primera la temporada 96/97. Markovic marca 3 gols en 32 partits, i el seu club baixa una altra vegada._NEWLINE_L'estiu de 1997 deixa Logronyo per Pamplona. Recala al CA Osasuna, que estava en la categoria d'argent. Amb els navarresos hi disputa tres temporades, en les quals hi juga for\xc3\xa7a partits, molts d'ells sortint de suplent. Mentre, no aconsegueix grans fites golejadors. En total, a l'Estat espanyol juga 91 partits i marca 9 gols en primera divisi\xc3\xb3._NEWLINE_La temporada 00/01 marxa a la lliga d'\xc3\x80ustria, a l'Admira Wacker, on roman quatre anys, per jugar despr\xc3\xa9s a la Manfredonia italiana, en la qual hi recala la temporada 05/06. L'estiu de 2006 torna a canviar d'aires i arriba al FK Mladost Podgorica montenegr\xc3\xad, en el qual hi est\xc3\xa0 la temporada 06/07."